షాహీన్ అఫ్రిది

షాహీన్ షా ఆఫ్రిది (జననం 2000, ఏప్రిల్ 6)  పాకిస్తానీ అంతర్జాతీయ క్రికెటర్. క్రికెట్ లోని అన్ని ఫార్మాట్లలో పాకిస్తాన్ క్రికెట్ జట్టు తరపున ఆడుతున్నాడు. ఇతను ప్రపంచంలోని అత్యుత్తమ బౌలర్లలో ఒకరిగా పరిగణించబడ్డాడు. పిఎస్ఎల్ లో లాహోర్ ఖలందర్స్‌కు కెప్టెన్‌గా ఉన్నాడు. అతని నాయకత్వంలో, లాహోర్ ఖలందర్స్ 2022 సీజన్‌లో మొదటి టైటిల్‌ను గెలుచుకుంది. 2023 సీజన్‌ను కూడా గెలుచుకుంది. ఈ టోర్నీ చరిత్రలో టైటిల్‌ను విజయవంతంగా కాపాడుకున్న మొదటి జట్టుగా అవతరించింది. గార్ఫీల్డ్ సోబర్స్ ట్రోఫీని గెలుచుకున్న మొదటి పాకిస్తానీ ఇతను.

 ప్రారంభ, వ్యక్తిగత జీవితం 
అఫ్రిది జఖాఖేల్ ఆఫ్రిది పాష్తూన్ తెగకు చెందినవాడు. ఆఫ్ఘనిస్తాన్ సరిహద్దులో ఉన్న పాకిస్తాన్‌లోని ఖైబర్ జిల్లాలోని లాండి కోటల్ అనే పట్టణంలో పెరిగాడు. ఇతని పెద్ద సోదరుడు, రియాజ్ అఫ్రిది 2004లో పాకిస్తాన్ తరపున ఒక టెస్ట్ మ్యాచ్ ఆడాడు. ఇతని బంధువు యాసిర్ అఫ్రిది పాకిస్థాన్ జాతీయ ఫుట్‌బాల్ జట్టుకు ప్రాతినిధ్యం వహించిన ప్రొఫెషనల్ ఫుట్‌బాల్ క్రీడాకారుడు.

2021 మార్చిలో, అఫ్రిదీకి షాహిద్ అఫ్రిది కూతురు అన్షా ఆఫ్రిదితో నిశ్చితార్థం జరిగింది.

2022 జూలైలో, అఫ్రిది కెపికె పోలీస్‌లో గౌరవ డిప్యూటీ సూపరింటెండెంట్ ఆఫ్ పోలీస్ ర్యాంక్‌ను గుడ్విల్ అంబాసిడర్‌గా నియమించారు.

2023 జనవరిలో, అఫ్రిది 2023 పిఎస్ఎల్ కోసం లాహోర్ క్వాలండర్స్ కొత్త కిట్‌లను డిజైన్ చేస్తారని ప్రకటించారు.

2023 ఫిబ్రవరి 3న, అతను ఒక ప్రైవేట్ నికా వేడుకలో అన్షా ఆఫ్రిదిని వివాహం చేసుకున్నాడు.  

 అంతర్జాతీయ క్రికెట్ 
2018 మార్చిలో, వెస్టిండీస్‌తో జరిగిన సిరీస్ కోసం పాకిస్తాన్ ట్వంటీ 20 ఇంటర్నేషనల్ జట్టులో ఎంపికయ్యాడు. 2018 ఏప్రిల్ 3న వెస్టిండీస్‌పై పాకిస్తాన్ తరపున తన టీ20 అరంగేట్రం చేసాడు. 2018 సెప్టెంబరులో, 2018 ఆసియా కప్ కోసం పాకిస్తాన్ వన్డే ఇంటర్నేషనల్ జట్టులో ఎంపికయ్యాడు. 2018 సెప్టెంబరు 21న ఆఫ్ఘనిస్తాన్‌పై పాకిస్తాన్ తరపున తన వన్డే అరంగేట్రం చేసాడు.

2018 నవంబరులో, న్యూజిలాండ్‌తో సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. 2018 డిసెంబరు 3న న్యూజిలాండ్‌తో జరిగిన మ్యాచ్‌లో పాకిస్థాన్ తరపున తన అరంగేట్రం చేశాడు.

2019 డిసెంబరులో, శ్రీలంకతో జరిగిన రెండో టెస్టు మ్యాచ్‌లో, అఫ్రిది టెస్ట్ క్రికెట్‌లో తన మొదటి ఐదు వికెట్ల పంటను సాధించాడు.

2022 జనవరిలో, అఫ్రిది అంతర్జాతీయ క్రికెట్ కౌన్సిల్ ద్వారా క్రికెటర్ ఆఫ్ ద ఇయర్‌గా ఎంపికయ్యాడు. 2021లో 36 అంతర్జాతీయ మ్యాచ్‌లలో 78 వికెట్లు తీశాడు.

 అవార్డులు 
 పాకిస్తాన్ క్రికెట్ బోర్డు ప్రభావవంతమైన ఆటతీరు: 2021
 ఐసీసీ పురుషుల క్రికెటర్ ఆఫ్ ది ఇయర్, 2021

 మూలాలు 

 బాహ్య లింకులు 

 Shaheen Afridi at Pakistan Cricket Board

వర్గం:జీవిస్తున్న ప్రజలు
వర్గం:2000 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు